# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2013

# zo zasadnutia Vedenia STU zo  dňa 23. 1. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Vyhodnotenie plnenia plánu činností na zabezpečenie plnenia Dlhodobého zámeru STU v roku 2012 – 1. čítanie
3. Plán činností na zabezpečenie plnenia Dlhodobého zámeru STU v roku 2013 – 1. čítanie
4. Návrh príkazu rektora na zverejňovanie informácií o habilitačných a inauguračných konaniach a výberových konaniach na miesta vysokoškolských učiteľov
5. Návrh koncepcie budovania Útvaru pre vedu a medzinárodnú spoluprácu s akcentom na metodickú pomoc pri získavaní, administrovaní a finančnom riadení medzinárodných projektov
6. Návrh zloženia Rady pre vysokovýkonné počítanie STU
7. Plán obstarávania na rok 2013
8. Informácia o novele Obchodného zákonníka
9. Návrh na odsúhlasenie nájomných zmlúv a dodatkov k NZ
10. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Vyhodnotenie plnenia plánu činností na zabezpečenie plnenia Dlhodobého zámeru STU v roku 2012 – 1. čítanie (R. Redhammer)
3. Plán činností na zabezpečenie plnenia Dlhodobého zámeru STU v roku 2013 – 1. čítanie
(R. Redhammer)
4. Návrh na Príkaz rektora STU o spôsobe zverejňovania informácií o
5. habilitačnom konaní a konaní na vymenovanie profesora a
6. výberovom konaní na obsadzovanie miest vysokoškolských učiteľov (S. Biskupič)
7. Návrh koncepcie budovania Útvaru pre vedu a medzinárodnú spoluprácu s akcentom na metodickú pomoc pri získavaní, administrovaní a finančnom riadení medzinárodných projektov (S. Biskupič)
8. Návrh zloženia Rady pre vysokovýkonné počítanie STU (S. Biskupič)
9. Plán obstarávania na rok 2013 (D. Faktor)
10. Informácia o novele Obchodného zákonníka (D. Faktor)
11. Návrh na odsúhlasenie nájomných zmlúv a dodatkov k NZ (D. Faktor)
12. Rôzne

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **10/21/2012-V** | V STU ukladá predložiť Vedeniu STU kompletnú finančnú analýzu sťahovania Nakladateľstva STU. | 30.1.2013 |  M. Sokol |

|  |  |  |  |
| --- | --- | --- | --- |
| **1.2/2013-V** | Vedenie STU ukladá zistiť konkrétne možnosti zapojenia sa STU do multidimenzionálneho rankingového hodnotenia EÚ U- Multirank.  | 15.1.2013 | S. Biskupič |
| **1.3/2013-V** | Vedenie STU ukladá vzhľadom k aktualizácii dlhodobého zámeru vypracovať odpočet činností a pripraviť podklady pre aktualizáciu Dlhodobého zámeru STU na rok 2013.  | 23.1.2013 | členovia VedeniaSTU |

Odložené úlohy:

**K BODU 2: Vyhodnotenie plnenia plánu činností na zabezpečenie plnenia Dlhodobého zámeru STU v roku 2012 – 1. čítanie**

Materiál prezentoval rektor.

Dokument vyplýva z úlohy AS STU a SR STU, informuje o odpočte činností plnenia Dlhodobého

zámeru STU za rok 2012. Materiál bol pripomienkovaný priamo na zasadnutí V STU.

**UZNESENIE: 2.1/2013-V**

Vedenie STU prerokovalo Vyhodnotenie plnenia plánu činností na zabezpečenie plnenia

Dlhodobého zámeru STU v roku 2012 – 1. čítanie s pripomienkami a ukladá členom V STU

prepracovať a doplniť materiál podľa prezentovaných pripomienok. Materiál odporúča

v komplexnej verzii znova predložiť na rokovanie V STU.

**K BODU 3: Plán činností na zabezpečenie plnenia Dlhodobého zámeru STU v roku 2013 – 1. čítanie**

Materiál prezentoval rektor.

Dokument sa predkladá ako aktualizácia plánu činností a úloh v rámci Dlhodobého zámeru STU na rok 2013. Materiál bol pripomienkovaný priamo na zasadnutí V STU.

**UZNESENIE: 2.2/2013-V**

Vedenie STU prerokovalo Plán činností na zabezpečenie plnenia Dlhodobého zámeru STU v roku

2013 – 1. čítanie s pripomienkami a ukladá členom V STU prepracovať a doplniť materiál vo

všetkých jeho bodoch podľa prezentovaných pripomienok. Materiál odporúča v komplexnej

verzii znova predložiť na rokovanie V STU.

**K BODU 4: Návrh na Príkaz rektora STU o spôsobe zverejňovania informácií o**

1. **habilitačnom konaní a konaní na vymenovanie profesora a**
2. **výberovom konaní na obsadzovanie miest vysokoškolských učiteľov**

Materiál prezentoval prorektor Biskupič.

Dokument sa predkladá v súlade s požiadavkou MŠVVaŠ SR.

**UZNESENIE: 2.3/2013-V**

Vedenie STU prerokovalo Návrh na Príkaz rektora STU o spôsobe zverejňovania informácií o

1. habilitačnom konaní a konaní na vymenovanie profesora a
2. výberovom konaní na obsadzovanie miest vysokoškolských učiteľov

s pripomienkami.

**ÚLOHA: 2.1/2013-V**

Vedenie STU ukladá pripraviť stručný a jasný príkaz rektora so základnými pokynmi.

Vyhláška, podľa ktorej je potrebné tieto údaje poskytnúť bude prílohou predmetného

príkazu rektora.

Z: S. Biskupič

T: 30.1.2013

**K BODU 5: Návrh koncepcie budovania Útvaru pre vedu a medzinárodnú spoluprácu s akcentom na metodickú pomoc pri získavaní, administrovaní a finančnom riadení medzinárodných projektov**

Materiál prezentoval prorektor Biskupič.

Dokument sa predkladá ako plnenie jednej z kľúčových úloh Dlhodobého zámeru STU.

**UZNESENIE: 2.4/2013-V**

Vedenie STU schvaľuje Návrh koncepcie budovania Útvaru pre vedu a medzinárodnú spoluprácu s akcentom na metodickú pomoc pri získavaní, administrovaní a finančnom riadení medzinárodných projektov a odporúča odprezentovať konkrétne aktivity v rámci jednotlivých projektov.

**K BODU 6: Návrh zloženia Rady pre vysokovýkonné počítanie STU**

Materiál prezentoval prorektor Biskupič.

**UZNESENIE: 2.5/2013-V**

Vedenie STU schvaľuje Návrh zloženia Rady pre vysokovýkonné počítanie STU v zložení:

**Predseda**

Prof. Ing. Stanislav Biskupič, DrSc., prorektor

**Členovia**

Ing. Peter Hermann, VS CVT STU

Ing. Robert Jaroška, VS CVT STU

Prof. RNDr. Karol Mikula, DrSc., SvF STU

Ing. Ladislav Écsi, PhD., SjF STU

Doc. Ing. Vladimír Kutiš, PhD., FEI STU

Doc. Ing. Martin Breza, PhD., FCHPT STU

Ing. arch. Viera Joklová, PhD., FA STU

Doc. RNDr. Mária Behúlová, CSc., MTF STU

Doc. Ing. Ladislav Hudec, PhD., FIIT STU

**ÚLOHA: 2.2/2013-V**

Vedenie STU ukladá doplniť do návrhu Rady pre vysokovýkonné počítanie STU kompetencie

Rady, jej poslanie a úlohy a predložiť materiál na zasadnutie Kolégia rektora STU.

Z: S. Biskupič

T: 6.2.2013

**K BODU 7: Plán obstarávania na rok 2013**

Materiál prezentoval kvestor.

**UZNESENIE: 2.6/2013-V**

Vedenie STU schvaľuje Plán obstarávania na rok 2013 s pripomienkami.

**ÚLOHA: 2.3/2013-V**

Vedenie STU ukladá doplniť plán VO na rok 2013 o obstarávania v rámci pripravovaných

projektov a následne predložiť Aktualizáciu plánu VO na rok 2013.

Z: D. Faktor

T: 27.2.2013

**K BODU 8: Informácia o novele Obchodného zákonníka**

Materiál prezentoval kvestor. K bodu bola prizvaná JUDr. Haladejová.

Informácia sa týka aj činnosti STU ako subjektu verejného práva na strane odberateľa ako aj

dodávateľa tovarov a služieb.

**UZNESENIE: 2.7/2013-V**

Vedenie STU berie na vedomie informáciu o novele Obchodného zákonníka a odporúča stručne informovať o novele aj členov Kolégia rektora STU.

**K BODU 9: Návrh na odsúhlasenie nájomných zmlúv a dodatkov k NZ**

Materiál prezentoval kvestor.

**UZNESENIE: 2.8/2013-V**

Vedenie STU ako kolektívny orgán dal predchádzajúci súhlas k uzavretiu nájomných zmlúv a dodatkov špecifikovaných v bodoch 2) – 6):

1. NZ s nájomcom GASTRO VIP, spol. s r. o., M. C. Sklodowskej 23, Bratislava. Nájom nebytových priestorov nachádzajúcich sa v priestoroch ŠD Mladosť, Staré Grunty za účelom prevádzkovania bufetu spolu s príslušenstvom (šatne, sociálne zariadenie. Doba nájmu od 1.2.2013 do 31.01.2017. Pôvodný nájomca fy MIKULA, s.r.o. mal priestory prenajaté od 1.2.2012 do 31.3.2017. Priestory nutne potrebovali rekonštrukciu, na ktorú sa v zmluve firma zaviazala. Čo bolo aj dodržané, fy preinvestovala zmluvne dohodnutých 15 000 € na rekonštrukciu. Dňa 14.11.12 nájomca oznámil prenajímateľovi, že zo zdravotných dôvodov končí podnikateľskú činnosť a na uvoľnené priestory našiel náhradu a to na obdobie od 01.02.2013 do 31.01.2017. Ročné nájomné je 2 152,60 € pri cene 20 €/m2. Podrobné zdôvodnenie je aj v priloženej informácii k nájomnej zmluve. Rozdiel v cene nájmu je -15€/m2/rok. v lokalite Karlova Ves z dôvodu kompenzácie vynaložených nákladov na rekonštrukciu.
2. Dodatok č. 1 k NZ s nájomcom Martin Kuruc, Mládežnícka 11, Levice. Nájom nebytových priestorov v objekte Vazovova 3, Bratislava. Dodatkom sa znižuje od 1.2.2013 výmera vykurovacej plochy z pôvodných 137,6 m2 na 77,0 m2  a doba nájmu sa predlžuje do 31.07.2018. Nájomné za m2 podlahovej plochy 144 €/ročne. Nájomné ročne 3 024 €.
3. Dodatok č. 3 k NZ o nájme vyhradeného parkovacieho miesta s nájomcom MOHAČ, spol. s r. o. Nájom vyhradeného parkovacieho miesta sa dodatkom predlžuje na obdobie od 01.01.2013 do 31.12.2014.Ročné nájomné je 331,94 € spolu s DPH.
4. Dodatok č. 3 k NZ s nájomcom KESA – Ing. Mária Čunderlíková, Nevädzova 4, Trnava Nájom priestorov nachádzajúcich sa na pozemnom podlaží – suterén na MTF STU o celkovej výmere 526 m2. (Uskladnenie stavebného materiálu: obkladačky do kúpeľní, vodovodné batérie, vane, umývadlá, sprchové kúty, umývadlové skrine, WC misy a pod.) Dodatkom sa predlžuje nájom od 01.01.2013 do 31.12.2014. Nájomné bolo v nájomnej zmluve č. 9/2003 dohodnuté vo výške 300,- Sk za m2 podlahovej plochy t.j. 9,958 €/m2 . Dodatok č. 4 je predložený na sumu 11,50 €/m2. Nájomné ročne by bolo 6 049,00 €. Cena nie je podľa smernice 3/2011, k. ú. Trnava má cenu za prenájom skladových priestorov - 24,00 € (či by nebolo vhodné prehodnotiť výšku ceny za nájom skladových priestorov voči ostatným lokalitám, kde máme prenajaté priestory?)
5. NZ s nájomcom SANOSILK SK, spol. s r. o., Bratislava.

Nájom nebytových priestorov nachádzajúcich sa v priestoroch na FCHPT STU, Radlinského 9, za účelom prevádzkovania jedálne a bufetu ako aj pre skladovanie potravinárskych výrobkov a surovín a na činnosti súvisiace s prípravou jedál so zabezpečením stravovacích služieb v jedálni a v bufete FCHPT. Jedná sa o dva skladové priestory spolu o výmere 50 m2 a jednu kanceláriu o výmere 14m2. Výška úhrady za sklady je 20 €/m2/rok (spolu 1 000 €) a kancelária 90 €/m2/rok (1 260 €) t. j. ročná výška nájomného predstavuje 2 260 €, čo je štvrťročne 565 €. Doba nájmu je od 01.02.2013 do 31.12.2017. Výška úhrad za nájom je v súlade so smernicou 3/2011.

Nájomné zmluvy špecifikované v bodoch 1), 7) – 9) boli stiahnuté z rokovania a budú predmetom ďalšieho zasadnutia Vedenia STU.

**INFORMÁCIE A OZNAMY:**

Rektor

* informoval o predĺžení priebežnej výzvy na predkladanie žiadostí o NFP s názvom „Vybudovanie univerzitných vedeckých parkov a výskumných centier“, kód výzvy OPVaV-2012/4.2/08-RO, kde z dôvodu rozsahu a náročnosti vypracovania žiadosti o NFP bola dňa 14.1.2013 predĺžená uvedená výzva do 15.4.2013
* v rámci UVP sa dňa 21.1.2013 zúčastnil stretnutia na MŠVVaŠ SR za účelom komplexného posúdenia pripravenosti investičných zámerov vybudovania vedeckých parkov
* poďakoval pror. Peciarovi a jeho tímu za vynikajúcu organizáciu Plesu STU

Prorektor Biskupič

* informoval, že dňa 15.1.2013 bol termín na podanie projektov APVV, kde STU podalo 129 žiadostí (minulý rok bolo podaných 140)

**ÚLOHA: 2.4/2013-V**

Vedenie STU ukladá pripraviť krátku informáciu o podaných žiadostiach v rámci APVV projektov a predložiť ju na najbližšie zasadnutie Kolégia rektora STU.

Z: S. Biskupič

T: 6.2.2013

* Informoval, že dňa 18. 12. 2012 bola zverejnená pilotná výzva na predkladanie projektov ERA Chairs v rámci programu Kapacity 7. rámcového programu EK, priorita 4 Výskumný potenciál. Tento pilotný program je určený pre univerzity so sídlom v menej rozvinutých regiónoch. Bratislava nespadá do tejto kategórie menej rozvinutého regiónu, Trnava áno.

Predseda AS

* informoval o zvolaní legislatívnej komisie k materiálom ohľadom prijímacieho konania ÚM

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 28.1.2013 | AS | 14:00 |  |
|  | 30.1.2013 | V STU | 9:00 |  |
| **Február** | 6.2.2013 | V STU operatívka | 9:00 |  |
|  | KR STU | 14:00 |  |
|  | 11.2.2013 | PAS STU | 14:00 |  |
|  | 13.2.2013 | V STU | 9:00 |  |
|  | 20.2.2013 | V STU | 9:00 |  |
|  | 25.2.2013 | AS STU | 14:00 |  |
|  | 27.2.2013 | V STU | 9:00 |  |

Zapísala: 28.1.2013 Zápisnicu overil: 28.1.2013

Erika Jevčáková prof. Ing. Marián Peciar, PhD.